Imtella' Diċembru 3, 2020 Fl-Istati Uniti numru ta' stati se jibdew proċeduri legali l-ġimgħa d-dieħla kontra waħda mill-ikbar pjattaformi tal-midja soċjali fid-dinja, Facebook minħabba ksur fil-liġijiet tal-kompetittività. L-aġenzija tal-aħbarijiet Reuters qed tirraporta li aktar minn 40 stat iffirma l-kawża. Minkejja dan l-kumpanija Facebook ċaħdet li tikkumenta. Għalkemm il-bażi tal-kawża għadha mhux magħrufa, sikwit Facebook jaffaċċja akkużi ta' xiri strateġiku ta' rivali żgħar bħalma seħħ fil-passat bl-akkwist ta' Instagram u Whatsapp u b'hekk joħnoq il-kompetizzjoni. Min-naħa tiegħu, il-Kap Eżekuttiv Mark Zuckerberg iddefenda dawn l-akkwisti billi qal li l-kumpanija għenithom jespandu minn kumpaniji żgħar għal dak li huma llum. Aktar kmieni din is-sena, id-Dipartiment tal-Ġustizzja fetaħ kawża simili kontra il-kumpanija ta' Google Alphabet.